CARTA UNIVERSITARA   
 **CAPITOLUL I  
Art. 1. Universitatea de Medicina si Farmacie “Gr. T. Popa” din Iasi**, este continuatoarea vechii Facultati de Medicina din Iasi, a carei infiintare a fost initiata de Al. I. Cuza (in 1860) si desavarsita in timpul domniei lui Carol I (in 1879). Universitatea de Medicina si Farmacie din Iasi este o **institutie academica**care si-a adus o **contributie majora** la invatamantul si stiinta medicala, nationala si internationala. Universitatea poarta numele celui care a fost **Grigore Teodor Popa**, profesor si savant eminent, precursor al neuro - endocrinologiei mondiale, martir al perioadei comuniste. In prezenta Carta , Universitatea de Medicina si Farmacie „Gr. T. Popa” din Iasi va fi numita in continuare UMF Iasi sau simplu Universitatea.   
  
**Art. 2. Identitatea UMF Iasi** este conferita prin:   
(1). Denumire: Universitatea de Medicina si Farmacie „Gr. T. Popa” Iasi.   
(2). Emblema, sigiliu, drapel, fanion, imn: stabilite de Senat.   
(3). Ziua Universitatii: se sarbatoreste anual la data de 1 decembrie.   
(4). Sediul Rectoratului: strada Universitatii 16, Iasi, Romania.   
  
**Art. 3. UMF Iasi este o institutie publica, de invatamant medical superior de stat**, cu personalitate juridica, care functioneaza pe baza Constitutiei Romaniei (din 1991), a legislatiei invatamantului si a prezentei Carte universitare.   
  
**Art. 4. UMF Iasi este o comunitate universitara** distincta ai carei membri isi desfasoara activitatea in conditii de autonomie universitara si libertate academica, intr-un spatiu universitar propriu si avand un buget propriu, format din sumele alocate de Ministerul Educatiei si Cercetarii (MEdC) si din resurse proprii.   
  
**Art. 5.**(1).**Comunitatea universitara** este constituita din personalul didactic, personalul didactic auxiliar, personalul de cercetare stiintifica si din cei care studiaza in UMF Iasi; comunitatea universitara conlucreaza in activitatea ei cu personalul administrativ.   
(2). Sunt considerate ca apartinand comunitatii universitare, personalitatile romanesti si straine care detin titluri onorifice conferite de Universitate, fara a avea prerogative si competente decizionale.   
(3). Absolventii Universitatii (alumnii), cadrele didactice si cercetatorii care au lucrat in trecut in UMF Iasi isi pot mentine calitatea de membru al comunitatii academice, dar fara a avea prerogative si competente decizionale.   
  
**Art. 6**. Comunitatea universitara se situeaza, in ansamblul ei,**in afara activitatilor si confruntarilor politice**. Procesul de invatamant si de cercetare este incompatibil cu orice forma de manifestare si prozelitism politic. Spatiul Universitatii nu poate fi folosit pentru activitati politice. Apartenenta la comunitatea universitara nu ingradeste, insa, in nici un mod activitatile politice ale membrilor sai, ca persoane particulare, in afara spatiului Universitatii.   
  
**Art. 7**.   
(1)**Membrii comunitatii universitare** se pot asocia in sindicate, in scopul apararii drepturilor prevazute de lege. Membrii comunitatii universitare au dreptul**sa infiinteze asociatii** (societati, fundatii, uniuni) profesional-stiintifice sau cultural-sportive, sub auspiciile Universitatii – potrivit Legilor si Cartei, cu aprobarea Senatului – sau sa faca parte din alte asociatii nationale si internationale.   
(2). Universitatea sprijina asocierea absolventilor in organizatii specifice si incurajeaza atragerea acestora in viata comunitatii academice.   
(3) Functionarea in spatiul universitar a oricarei structuri organizatorice, cu sau fara personalitate juridica, este supusa aprobarii Senatului.   
  
**Art. 8.**   
(1) **a) Autonomia universitara** consta in dreptul comunitatii universitare de a se conduce, de a-si exercita libertatile academice fara nici un fel de ingerinte, de a-si asuma un ansamblu de competente si obligatii in concordanta cu legislatia si strategia de dezvoltare a invatamantului superior. Legile statului primeaza asupra competentelor ce deriva din autonomia universitara.   
b) **Autonomia universitara se coreleaza cu principiul raspunderii personale si colective**pentru calitatea intregii activitati pe care o desfasoara Universitatea.   
c)**Autonomia universitara se manifesta in**: autonomia organizarii structurilor didactice si stiintifice; autonomia functionala; autonomia didactica si stiintifica; autonomia financiara si administrativa; autonomia jurisdictionala. Toate aspectele autonomiei universitare trebuie sa se realizeze in conditii de **deplina transparenta**. d) Ansamblul de drepturi si obligatii, precum si normele care reglementeaza viata comunitatii universitare in spatiul propriu sunt cuprinse in **Carta universitara**, adoptata de senatul universitar, in conditiile legii.   
(2).**Autonomia organizatorica si functionala**   
a) Autonomia organizarii structurilor Universitatii se materializeaza in: dreptul de a stabili si ameliora structurile interne ale Universitatii, conform legii; de a alege, prin vot secret, organele de conducere; dreptul de a elabora reglementari, insemne si simboluri proprii cu respectarea legislatiei in vigoare; dreptul de a infiinta fundatii, conform legii; dreptul de a selecta si promova personalul didactic si de cercetare, studentii si personalul tehnic-administrativ.  
b) Autonomia functionala a Universitatii se concretizeaza in dreptul: de organizare a admiterii si licentei; de programare, desfasurare si perfectionare a procesului de invatamant; de a stabili planurile de invatamant (curricula) si programele analitice (syllabi), in acord cu experienta Universitatii, strategiile si standardele nationale si internationale; de a-si alcatui statele de functii in raport cu prevederile planurilor de invatamant si cu resursele umane si financiare de care dispune; de a stabili criteriile de evaluare profesionala a studentilor; de a stabili - impreuna cu MEdC si alte autoritati nationale, eventual internationale – domeniile in care se utilizeaza diplomele si certificatele proprii; de a acorda titlurile didactice, stiintifice si onorifice, in conditiile legii; de a-si orienta cercetarea stiintifica; de a initia si dezvolta cooperari si schimburi nationale si internationale; de a reglementa si evalua conduita membrilor comunitatii universitare; de a organiza si controla serviciile economico-gospodaresti; de a solutiona problemele sociale ale comunitatii universitare; de a acorda burse de studii si cercetare, inclusiv din venituri proprii; de a publica reviste, manuale, cursuri, lucrari de cercetare sau orice alte materiale care sprijina invatamantul si cercetarea si de a dispune de aceste publicatii conform misiunilor asumate prin Carta; de a initia si realiza, cu aprobarea Senatului, orice alta activitate care nu contravine cu prevederile legale si cu acordurile internationale.   
(3). **Autonomia didactica si stiintifica**   
a) Autonomia didactica a Universitatii se concretizeaza in dreptul: de a organiza, in conditiile legii, structura interna a Universitatii; de a organiza activitati de instruire permanenta si perfectionare; de a stabili standarde de evaluare a performantelor academice ale cadrelor didactice si profesionale ale studentilor, racordate la standardele nationale si internationale; de a participa la programele internationale cu caracter didactic organizate de Uniunea Europeana sau de alte structuri.  
b) Autonomia stiintifica a Universitatii este materializata in dreptul: de a initia si desfasura programe de cercetare stiintifica; de a participa la competitiile pentru obtinerea granturilor si contractelor de cercetare; de a utiliza potrivit necesitatilor resursele financiare rezultate din activitatea de cercetare pe baza de contract; de a realiza publicatii stiintifice si de a avea edituri proprii; de a organiza in interiorul sau structuri de cercetare (institute, centre, laboratoare si grupuri de cercetare); de a participa la activitatile organizatiilor stiintifice nationale si internationale; de a participa la programele de cercetare ale Uniunii Europene, la alte sisteme de cooperare stiintifica internationala; de a evalua pe baza propriilor criterii – in concordanta cu standardele nationale si internationale – activitatea de cercetare stiintifica si a adopta masuri in consecinta.   
(4). **Autonomia financiara si administrativa** Autonomia financiara si administrativa a Universitatii se concretizeaza in dreptul de: a utiliza si gestiona bugetul si resursele financiare de care dispune conform nevoilor, prioritatilor si deciziilor proprii, cu respectarea prevederilor legale si raspunderii personale; a realiza venituri prin cercetarea stiintifica si alte prestatii; a stabili taxe in conformitate cu prevederile legale; a orienta investitiile si dotarile; a efectua operatiuni financiar-bancare cu orice parteneri, in functie de propriile necesitati materiale; a prelua donatii si legate, cu aprobarea Senatului; a acorda burse si de a efectua plati; a administra spatiul universitar si intregul patrimoniu conform necesitatilor proprii; a organiza unitati productive si de servicii care aduc profituri financiare sau de alt gen, cu conditia respectarii prevederilor prezentei Carte si ale legilor in vigoare.   
(5).**Autonomia jurisdictionala**   
a) Autonomia jurisdictionala a Universitatii reprezinta dreptul sau de a decide prin organismele de conducere proprii asupra modului de aplicare a Cartei Universitatii, precum si in legatura cu toate chestiunile ce tin de competenta sa, in conditiile legii.   
b) Reglementarea atributiilor si competentelor Universitatii, facultatilor, departamentelor si catedrelor se face de catre Senat, prin regulamente, pe baza legislatiei existente si a prezentei Carte. Respectarea competentelor este garantata.   
c) Universitatea este reprezentata in organismele universitare, nationale si internationale prin Rector sau printr-un alt membru al Senatului, desemnat de Rector, cu avizul Senatului sau a Biroului Senatului, in cazuri urgente.   
d) Prerogativele decurgand din autonomia jurisdictionala nu pot fi total sau partial delegate unor organisme din afara Universitatii.   
  
**Art. 9. Libertatea academica** inseamna:  
a) dreptul de a selecta prin concurs membrii comunitatii universitare, in conditiile fixate de lege si Carta universitara;  
b) dreptul comunitatii universitare si al membrilor ei de a dobandi, dezvolta si transmite liber cunostinte, deprinderi si atitudini prin cercetare, dezbatere, predare, lectura, scris;  
c) dreptul de a–si alege subiectele de cercetare si de studiu, cu respectarea normelor de etica si a codurilor deontologice specifice;   
d) dreptul comunitatii universitare in ansamblu si al fiecarui membru in parte de a participa la activitatile de invatamant, cercetare si asistenta medicala sau farmaceutica inalt calificata ale Universitatii, precum si la organizarea si conducerea acestor activitati.   
 **Art. 10**.   
(1). **Spatiul Universitatii** cuprinde totalitatea edificiilor, terenurilor, campusurilor si dotarilor de orice fel si cu orice destinatie, folosite de Universitate, indiferent de titlul juridic sub care aceasta este indreptatita sa le utilizeze. Fac parte din spatiul universitar si cladirile destinate serviciilor de administratie.   
(2) Fac exceptie de la prevederile alin. (1) spatiile si dotarile aferente care apartin Ministerului Sanatatii si Ministerelor cu retea sanitara proprie, in care se desfasoara invatamantul medical superior de stat.   
(3). Spatiul universitar este inviolabil, cu exceptia cazurilor de forta majora si flagrant delict. Organele de ordine publica pot interveni in spatiul universitar numai cu permisiunea sau la cererea Senatului sau, daca nu exista timpul necesar, a rectorului dar numai cu respectarea procedurilor legale.   
(4). Libera circulatie si accesul membrilor comunitatii academice in spatiul universitar nu pot fi interzise sau limitate sub nici un motiv si in nici o situatie, cu exceptia cazurilor de forta majora. Accesul in spatiul universitar se face pe baza legitimatiei de student sau de angajat al UMF Iasi, in conditiile stabilite de Lege si Carta universitara. Dreptul de greva nu poate fi exercitat prin interzicerea sau limitarea accesului membrilor comunitatii academice in spatiul universitar. Senatul sau Biroul Senatului si conducerile facultatilor pot reglementa, motivat, limitarea accesului in anumite perioade.   
  
**Art. 11.**   
(1). **Bugetul Universitatii**, ca element important al autonomiei sale, are ca surse: alocatia bugetara a statului, venituri din cercetare si alte activitati specifice, taxe, donatii, sponsorizari, dobanzi, subventii si alte venituri proprii si incasari conform legii.   
(2). Stabilirea **structurii bugetului** Universitatii, pe surse si destinatii, este un atribut al Senatului. Alocatiile bugetare de care dispune Universitatea **se repartizeaza pe facultati**, in functie de numarul studentilor echivalenti si realizarea indicatorilor calitativi stabiliti de catre MEdC.   
(3). Veniturile generate de facultati, departamente, catedre sau unitati de cercetare, prin contracte de cercetare vor fi utilizate conform clauzelor contractuale. Alte categorii de venituri obtinute prin prestari de servicii sunt folosite (pentru: dezvoltarea bazei materiale proprii, plata personalului, burse, documentare, organizare/participare manifestari stiintifice, editari/procurari de carti) – potrivit legii – cu acordul responsabilului de actiune si cu avizul rectorului, ca ordonator de credite, cu exceptia unei cote - parti de 30% ce va fi folosita pentru dezvoltarea generala a Universitatii.   
(4). Toate fondurile, indiferent de sursa de finantare, vor fi utilizate conform **Regulamentului de activitate financiar-administrativa**, elaborat potrivit legislatiei in vigoare.   
  
**Art.12.**   
(1) **Patrimoniul** Universitatii – constituit, potrivit legii, din constructii, terenuri, dotari, valori materiale si nemateriale – este intangibil.   
(2) Senatul asigura dezvoltarea patrimoniului prin folosirea mijloacelor financiare atribuite, atrase sau obtinute.   
(3). Administrarea (inclusiv inchirierea) si protejarea patrimoniului se fac de catre conducerea universitatii, in conditiile legii, pe baza Legii si Regulamentului de administrare si gestionare a Patrimoniului UMF Iasi, aprobate de Senat.   
  
**Art. 13.**(1). Pe baza prevederilor prezentei Carte, se elaboreaza urmatoarele **regulamente speciale** prin care se organizeaza, desfasoara si controleaza activitatile din Universitate:

1. Regulament de organizare si functionare a Universitatii
2. Regulament de studii universitare
3. Regulament pentru masterate si doctorat
4. Regulament de studii postuniversitare si probleme ale rezidentilor
5. Regulament pentru activitatea de cercetare stiintifica
6. Regulament pentru probleme studentesti
7. Regulament de evaluare si asigurare a calitatii
8. Codul de etica universitara
9. Regulament incadrare, evaluare si promovare a personalului didactic si stiintific
10. Regulament de acordare a titlurilor onorifice
11. Regulament privind sistemul de comunicare si informare academica
12. Regulament de administrare si gestionare a patrimoniului
13. Regulament de activitate administrativ - financiara
14. Regulament de burse si taxe
15. Regulament intern de functionare
16. Regulament de functionare a bibliotecii si altor servicii Toate aceste regulamente, dupa ce vor fi supuse dezbaterii comunitatii universitare si aprobarii Senatului Universitar, vor face parte integranta din Carta universitara (ca anexe). Senatul poate decide, in aceleasi conditii, elaborarea altor regulamente.

(2). Facultatile isi pot stabili **regulamente proprii** care vor respecta Carta si regulamentele universitatii.

**Art. 14.** UMF Iasi respecta **principiile** inscrise in Declaratia Universala a Drepturilor Omului, adera la The Magna Charta of European Universities (Bologna, 1988), Declaratia de la Bologna privind aria europeana a invatamantului superior si este afiliata la Asociatia Europeana a Universitatilor si la Asociatia Internationala a Universitatilor.

Capitolul II **MISIUNEA SI OBIECTIVELE UMF IASI**

**Art. 15.** UMF Iasi isi asuma ca **roluri fundamentale**:   
(1) formarea si perfectionarea absolventilor si specialistilor in medicina, medicina-dentara, farmacie, bioinginerie si asistenta de sanatate;   
(2) crearea, tezaurizarea si difuzarea valorilor stiintelor bio - medicale si afirmarea lor in circuitul european si mondial;   
(3) ameliorarea continua a activitatilor si performantelor sistemului national de sanatate publica;   
(4) cultivarea traditiei gandirii libere si a democratiei academice, a deontologiei si bioeticii, in spiritul recunoasterii drepturilor si libertatilor fundamentale ale omului si a principiului suprematiei legii;   
  
**Art. 16**. Universitatea indeplineste aceste misiuni prin urmatoarele **obiective**:   
(1). formarea de **specialisti** cu pregatire superioara, performanti in raport cu nivelul national si international.   
(2).**actualizarea si perfectionarea continua**a pregatirii specialistilor, prin diferite forme de invatamant postuniversitar;   
(3).**managementul calitatii serviciilor**educationale de formare initiala si continua oferite de universitate;   
(4). **optimizarea activitatilor de cercetare**stiintifica fundamentala si aplicata, pentru ridicarea nivelului calitativ, cresterea competitivitatii si afirmarii performantelor scolii medicale iesene si pentru **imbunatatirea continua a asistentei medicale**;   
(5). **promovarea relatiilor de cooperare** internationala si integrarea in sistemul european de invatamant medical, prin realizarea standardelor de structura, calitate si eficienta;   
(6). **promovarea deontologiei si a bioeticii**, apararea valorilor democratiei, respectarea drepturilor si libertatilor fundamentale ale individului in statul de drept; (7). asigurarea **bazei materiale**corespunzatoare tuturor acestor activitati, precum si a unor **conditii de munca si viata** adecvate pentru toti membrii comunitatii academice.

**Art. 17.** UMF Iasi: **emite diplome** de licenta, diplome de master, diplome de absolvire , diplome si certificate de studii postuniversitare; **atribuie titlul** de doctor in stiinte, incununeaza contributia unor personalitati, din tara si din strainatate, la viata stiintifica si culturala a lumii contemporane cu titlurile de doctor honoris causa, profesor onorific, profesor asociat (invitati pe o durata determinata), membru de onoare al Senatului; **onoreaza** activitatile de exceptie ale profesorilor sai consultanti cu titlul de profesor emerit.   
  
**Art.18.** Pentru desfasurarea unor activitati menite sa contribuie la realizarea misiunii si obiectivelor sale Universitatea va elabora **planuri strategice** de dezvoltare institutionala (pe 4 ani), **planuri operationale anuale** si se va putea asocia cu alte universitati, institutii sau agenti economici din tara sau strainatate, constituind structuri de activitate de interes comun, respectand legile si Carta universitara. Prima forma a Cartei UMF Iasi a fost elaborata in 1995 si aprobata de Senatul UMF in decembrie 1995; prima revizie s-a realizat martie 1998 iar forma actuala reprezinta a doua revizie, realizata in 2006. Folosirea dotarilor UMF Iasi in clinici si laboratoare va fi reglementata prin**Regulamentul de administrare si gestionare a patrimoniului** Valabil pentru Colegiile in curs de lichidare In conformitate cu prevederile **Legii consortiilor universitare**(Legea nr.287/ 2004) **COMUNITATII UNIVERSITARE**

**Art. 19**. UMF Iasi respecta si promoveaza urmatoarele **principii generale de organizare si functionare**: - principiile democratiei si suprematiei legii, autonomiei universitare, libertatii, initiativei profesionale si responsabilitatii academice, respectarii drepturilor fundamentale ale omului; - principiul primatului competentei in selectarea, evaluarea, promovarea si salarizarea universitara; - principiul pozitiei centrale si interdependentei activitatilor de invatamant, cercetare si asistenta medicala si farmaceutica inalt calificata, activitati de baza ale Universitatii, carora le sunt subordonate si in functie de care sunt evaluate toate celelalte structuri si activitati; - principiul loialitatii fata de Universitate, respectului si tolerantei reciproce, a gandirii libere si pluralismului opiniilor/ optiunilor, a dialogului argumentat si academic; - principiul transparentei in organizarea si conducerea structurilor Universitatii; membrii comunitatii academice vor fi informati permanent – prin web-site-ul UMF si buletine informative – asupra hotararilor organismelor de conducere, activitatilor si evenimentelor din viata Universitatii; - principiul eligibilitatii democratice: dreptul fiecarui membru al comunitatii de a alege si a fi ales in structuri si functii de conducere, cu respectarea criteriilor impuse de lege pentru nivelul functiei sau al organismului de conducere; - principiul non-partizanatului politic si al echidistantei in raport cu doctrinele politice si ideologice in comunitatea universitara.

**Art. 20**   
(1) **Comunitatea universitara a UMF Iasi este deschisa** cetatenilor romani si straini, fara discriminari, in conformitate cu organizarea ei interna.   
(2). **Intrarea in comunitatea universitara** se face, potrivit legii, numai prin concurs, validat de catre Consiliul Facultatii si/sau Senatul Universitar, conform legii; mentinerea celor admisi in comunitatea academica este conditionata de respectarea Legislatiei, Cartei si Regulamentelor Universitatii precum si de indeplinirea indatoririlor fundamentale de reprezentarea corecta a intereselor Universitatii si apararea prestigiului ei precum si de indeplinirea indatoririlor fundamentale de reprezentare corecta a intereselor Universitatii si apararea prestigiului ei.   
(3) Criteriile fundamentale ale **apartenentei** si **promovarii** in comunitatea academica sunt**competenta profesionala, integritatea morala si atasamentul fata de Universitate**.   
(4). Desfasurarea unor activitati care se dovedesc ca aduc **prejudicii grave** institutiei **este incompatibila** cu calitatea de membru al comunitatii universitare.   
(5)**Studentii** de la invatamantul universitar si postuniversitar (rezidentii), **masteranzii**, **doctoranzii** sunt parteneri in actiunile comune de formare a specialistilor competitivi; opiniile lor constituie o modalitate de retro-control, de evaluare si ameliorare a activitatii universitare.

**Art. 21. Structura UMF Iasi** cuprinde: facultati, departamente, catedre, unitati de cercetare, laboratoare, biblioteci, editura, servicii administrative si tehnice aferente acestora – organizate potrivit Legilor invatamantului si Cartei universitare.

**Art. 22.**   
(1) **Structurile de conducere in UMF Iasi sunt**: Senatul universitar - organismul suprem de conducere al Universitatii, Consiliul facultatii, Consiliul departamentului si Biroul catedrei;   
(2). Atributiile si competentele organelor si functiilor de conducere sunt stabilite conform legislatiei invatamantului si Cartei universitare.  
(3). In structurile de conducere cadrele didactice si studentii de la invatamantul universitar si postuniversitar (rezidentii) sunt reprezentati conform legii.

**Art. 23. Functiile didactice** si de cercetare, modul de ocupare, normele didactice si de salarizare sunt cele stabilite in Regulamentul de incadrare, evaluare si promovare a cadrelor didactice, pe baza Legii Statut a personalului didactic.

**Art. 24. Activitatile educationale** de formare initiala si continua se realizeaza pe baza principiilor si metodologilor didactice moderne si trebuie sa fie deschise achizitiilor permanente si integrarii in comunitatea europeana; respectand **Declaratia de la Bologna**si alte reglementari se urmareste **armonizarea cu invatamantul european**, pe abilitati generale si specifice, pe curricula de baza, pe sistemul european de credite transferabile, pe evaluare si performanta, pe controlul si asigurarea calitatii.

**Art. 25.**   
(1). **Activitatea didactica** se organizeaza sub forma invatamantului de zi si se desfasoara in limba romana; dupa caz, pot fi organizate, potrivit legii cu aprobarea Senatului si MEdC, programe de studii sau activitati didactice in limbi de circulatie internationala.   
(2). Studiile de invatamant superior oferite de UMF Iasi sunt atat de nivel universitar cat si de nivel postuniversitar.

**Art. 26.**   
(1) **Studiile universitare de licenta** sunt organizate in UMF Iasi, potrivit legii , pe **specializarile** reglementate, sectorial si general, in Uniunea Europeana prin norme speciale.   
(2). a) Studiile universitare sunt organizate pe trei cicluri: ciclul I- studii universitare de licenta (organizat pe domenii si specializari de studiu); ciclul II - studii universitare de masterat si ciclul III - studii universitare de doctorat – distincte ca admitere, durata, organizare, continut, absolvire si finantare, in concordanta cu reglementarile din Uniunea Europeana.  
b). Organizarea fiecarui ciclu, stabilirea continutului sau (cunostinte si competente generale si de specialitate; abilitati cognitive specifice), conform legii, este de competenta Universitatii, cu aprobarea MEdC.   
(3). Pentru medicina, medicina dentara si farmacie – profesii reglementate in UE prin norme speciale – ciclul I si II sunt oferite comasat, intr-un program de studii universitare de zi, cu o durata cuprinsa intre 5 si 6 ani, diplomele obtinute fiind, potrivit legii, echivalente titlului de master. In acest caz studiile de masterat efectuate dupa terminarea Facultatii asigura obtinerea unor competente profesionale complementare.   
(4). In toate Facultatile se va aplica obligatoriu **Sistemul european de credite de studii transferabile (ECTS)** intra- si interuniversitare (interne, externe) ce permite mobilitatea studentilor si o flexibilitate sporita pentru dobandirea unei pregatiri adecvate. Creditele sunt definite ca valori numerice alocate unor unitati de cursuri si alte activitati didactice, prin care se apreciaza cantitatea medie de munca efectuata de student pentru insusirea unei discipline; se acorda in total 60 credite/ an de studiu.   
(5). Studiile universitare de **masterat si doctorat**se vor desfasura conform prevederilor Regulamentului special, realizat pe baza legilor si ordinelor MEdC.

**Art. 27. Invatamantul postuniversitar** – medical, medico-dentar si farmaceutic uman – consta, potrivit legii, din: rezidentiat, specializare pentru dobandirea unei alte specialitati, educatie continua in domeniu. Toate formele de invatamant se organizeaza si se finalizeaza potrivit legii, fiind gratuite sau cu taxe. Durata, programele analitice si modul de finalizare a studiilor postuniversitare, precum si taxele percepute se aproba de Senat.

**Art. 28**   
(1).**Planurile de invatamant** (curricula) – vor fi in concordanta cu standardele nationale si europene si vor asigura dobandirea cunostintelor definitorii pentru domeniul de studiu si pentru a asigura un invatamant centrat pe student. Planurile de invatamant pot fi modulare, acolo unde acest lucru se preteaza si vor cuprinde discipline obligatorii, optionale si facultative. Planurile de invatamant se elaboreaza de Facultati, se aproba de Senat si se avizeaza de MEdC. Modificarea planurilor de invatamant (discipline obligatorii) se poate face, de regula, incepand cu anul I.   
(2). **Programele analitice** (syllabi) trebuie sa fie armonizate intre ele, actualizate si diversificate permanent – prin raportare la standardele nationale si internationale – pentru o mai buna eficienta si adaptare la progresele stiintifice si necesitatile asistentei medicale; programele analitice se elaboreaza de sefii disciplinelor (dupa consultarea cadrelor didactice) si vor fi aprobate in catedre.   
(3). **Planurile de invatamant** vor fi evaluate periodic iar programele analitice vor fi revizuite anual, inclusiv prin consultarea celor mai buni studenti si absolventi, a unor specialisti din randul angajatorilor, organizatii profesionale si alte facultati/institutii.

**Art. 29. Sporirea eficientei invatamantului** trebuie sustinuta permanent prin imbunatatirea **managementului calitatii**, administrarii **resurselor**, asigurarea suportului material, in vederea pregatirii practice si aplicative a studentilor si asigurarii facilitatilor sociale necesare lor.

**Art. 30. Cercetarea stiintifica** se organizeaza si realizeaza in structurile academice ale Universitatii, prin Regulamente aprobate de Senat, pe baza principiilor stabilite de MEdC, Autoritatea Nationala pentru Cercetare Stiintifica si ofertelor Consiliului National al Cercetarii din Invatamantul Superior (CNCSIS), programelor de cercetare postdoctorala, altor programe, precum si pe baza planurilor interne ale Facultatilor.

**Art. 31. Asistenta medicala inalt calificata** – clinica si paraclinica – este realizata prin implicarea cadrelor didactice in activitatea spitalelor universitare, proces complex prin care se realizeaza **instruirea practica**a studentilor, rezidentilor si specialistilor dar si **cercetarile clinice**. In acest context, UMF Iasi este si **for metodologic** pentru unitatile medicale din Moldova iar membrii comunitatii universitare pot fi membri ai societatilor profesional-stiintifice de profil si/sau a Comisiilor de specialitate ale Ministerului sanatatii.

**Art. 32.** (1). **Criteriile fundamentale de evaluare** a calificarii si performantei academice sunt: **competenta didactica** recunoscuta, **activitatea stiintifica** proprie [validata prin lucrari publicate in extenso (evaluate diferentiat dupa clasificarea CNCSIS a revistelor de specialitate si pozitia printre autori), brevete de inventii, carti (evaluate in functie de cotatia editurii) si granturi/contracte de cercetare], alaturi de **asistenta medicala** inalt calificata.

(2). a) Universitatea isi va defini si perfectiona **un sistem propriu (un regulament) de asigurare si evaluare a calitatii**– bazat pe legislatia actuala - care va cuprinde: principii, criterii, modalitati si resurse de asigurare a calitatii; indicatorii de performanta; structurile operationale, modalitatile si metodologia de **evaluare periodica interna**.   
b).**Comisia pentru evaluarea si asigurarea calitatii** va elabora un Raport anual si propuneri adecvate care, dupa validare de catre senat, va fi disponibil tuturor persoanelor interesate; potrivit legii, acest raport este o preconditie obligatorie pentru orice demers de obtinere a finantarii de baza sau complementare a Universitatii si o premisa de evaluare externa si certificarea calitatii de catre agentii specializate.   
(3). **Rectorul** Universitatii elaboreaza la sfarsitul fiecarui an universitar un Raport privind starea Universitatii, care va fi validat de catre Senat, adus la cunostinta membrilor comunitatii universitare si transmis MEC, Prefecturii si Consiliului judetean; acest raport se va baza pe rapoarte similare realizate la toate structurile universitatii (de catre decani, sefi de departament, catedra, disciplina).

**Art. 33. Perfectionarea personalului didactic** este finantata de catre Ministerul Educatiei si Cercetarii, prin proiecte nationale si internationale si se realizeaza prin: invatamant postuniversitar, programe de documentare si de specializare, schimburi de experienta organizate in tara sau strainatate, precum si prin programe de cercetare stiintifica.

**Art. 34**. UMF Iasi promoveaza **parteneriatul si relatiile de colaborare** in domeniul invatamantului si cercetarii stiintifice cu institute de invatamant superior si de cercetare din Romania si din strainatate. Parteneriatul se poate materializa sub forma doctoratelor si masteratelor in cotutela si a programelor de masterat si doctorat comune, ca si prin orice fel de colaborare stiintifica la nivel individual sau institutional.

**Art. 35.** In situatii de litigiu cu persoane fizice sau juridice, UMF Iasi recurge la mijloacele legale de actiune. In cazul unor decizii care contravin principiilor autonomiei universitare, Senatul se adreseaza organelor competente. In temeiul Legii nr.288/2004 si a HG 88/2005 privind **organizarea studiilor universitare de licenta** Referirile din Carta universitara la „asistenta medicala” sunt valabile pentru majoritatea catedrelor, care au corespondent in nomenclatorul de specialitati medicale al Ministerului sanatatii; catedrele si persoanele care se excepteaza vor fi precizate in Regulamentul Facultatii sau Fisa individuala a postului

Capitolul IV **STRUCTURA UNIVERSITATII**

**Art. 36.** In scopul realizarii unui management academic si economico-financiar de performanta, elaborarea si perfectionarea structurii organizatorice a Universitatii se va baza pe urmatoarele principii:

1. separarea functiilor academica si administrativa in organigrama, pentru a permite o gestiune moderna si flexibila a universitatii;
2. principiul unicitatii de conducere, conform caruia un compartiment, serviciu sau o persoana trebuie sa aiba un singur sef ierarhic direct;
3. principiul utilizarii eficiente a resurselor umane;
4. principiul delegarii de autoritate, deoarece organele de conducere, Rectorul si Decanii nu pot controla si decide totul; delegarea de competenta nu exonoreaza pe manager de responsabilitate.

**Art. 37.** a) **UMF Iasi** cuprinde, potrivit legii, urmatoarele unitati structurale: **Facultati, Departamente, Catedre** – precum si alte structuri functionale: unitati de cercetare, centre de excelenta, biblioteci, editura de carte universitara, servicii administrative, de resurse umane, financiar-contabil, sociale si altele – precizate in organigrama Universitatii; aceasta va evidentia legaturile ierarhice dintre structurile didactice si/sau administrative.  
b). Infiintarea si functionarea Facultatilor se face potrivit legii iar celelalte structuri sunt stabilite si aprobate de catre Senatul Universitatii, conform Cartei universitare. **Art. 38.**(1).**Facultatea**este unitatea functionala de baza a Universitatii si poate avea in componenta una sau mai multe specializari.   
(2). Facultatile se individualizeaza prin conditii de admitere si absolvire, prin programe de studii si durata studiilor, prin domenii de specializare.   
(3) Facultatea este organizata pe catedre si eventual departamente, care cuprind personal didactic si studenti, cercetatori stiintifici, personal didactic auxiliar si administrativ.   
(4). (a) Facultatea isi desfasoara activitatea didactica (pe ani de studii, serii de predare, grupe si subgrupe) si de cercetare - potrivit Cartei, Regulamentelor Universitatii si al propriilor sale regulamente.   
(b) Numarul minim de studenti din fiecare formatie de studiu se va stabili, conform legii, prin regulamente proprii, combinand exigentele de management al calitatii didactice cu cerintele firesti de minimizare a costului pe credit de studiu

**Art.39.**(1).**Departamentul** poate reuni personal din catedre asemanatoare sau inrudite din facultati diferite, fiind o structura subordonata Universitatii sau, dupa caz, din aceeasi Facultate – fiind atunci subordonat Facultatii;   
(2). Departamentul are functii didactice si de cercetare, rolul sau major fiind de a coordona activitatile catedrelor componente in special in invatamantul postuniversitar, de a stimula colaborarea lor pentru a creste calitatea si eficienta actiunilor, inclusiv realizarea in comun a unor proiecte/programe de cercetare si obtinerea de venituri proprii.   
(3). Infiintarea, organizarea si functionarea departamentelor este aprobata de catre Senat sau, dupa caz, de catre Consiliul Facultatii.

**Art. 40.**(1). **Catedra**este unitatea structurala si functionala de baza a facultatii si, dupa caz, a departamentului, care realizeaza activitati de invatamant si de cercetare.   
(2). Catedra cuprinde personal didactic si, dupa caz, personal de cercetare si auxiliar, dintr-o disciplina sau dintr-o familie de discipline inrudite. Disciplina este o unitate functionala din cadrul catedrei, care realizeaza o componenta a planului de invatamant.   
(3). a) Catedra functioneaza cu cel putin 15 posturi didactice in statele de functiuni (ocupate sau nu).   
b). Disciplinele existente (februarie 2006) vor deveni catedre, daca, potrivit legii, au ≥ 15 posturi in statul de functiuni (ocupate sau nu). Disciplinele care au mai putin de 15 posturi in statul de functii se vor reuni (2 sau 3) intr-o catedra; in acest caz se pastreaza functia de sef de disciplina, care va avea un colectiv cu care realizeaza procesul de invatamant pentru disciplina respectiva; seful de disciplina va intocmi programa analitica si va propune normarea cadrelor didactice proprii; statele de functiuni se vor face insa pe catedre.   
c). Pentru a utiliza mai bine resursele si a creste eficienta activitatilor, discipline similare din Facultati diferite se vor reuni intr-o catedra dar fiecare disciplina componenta isi va pastra profilul initial de predare iar cadrele didactice vor functiona la disciplina pentru care au dat initial concurs; catedra „nou creata” se afiliaza la facultatea careia ii corespunde ca profil; seful de catedra se va alege dintre membrii disciplinei ce apartin facultatii la care este afiliata catedra.

**Art. 41.**Universitatea sau componentele ei au dreptul de a organiza si de a administra – singure sau in colaborare cu alte institutii, persoane juridice – unitati (institute sau centre) de cercetare stiintifica si/sau laboratoare centrale de inalta calificare, care au obtinut statutul printr-o procedura de acreditare interna; ele au in dotare instalatii si echipamente dedicate unui program formativ si/sau de cercetare / eventual de prestari servicii inalt calificate; functioneaza, de regula, in regim de autofinantare.

**Art. 42.**   
(1). **Documentarea** pentru activitatile de invatamant si cercetare este realizata indeosebi prin **Biblioteca UMF Iasi**, care functioneaza pe baza unui regulament propriu. Coordonatorul Consiliului stiintific al bibliotecii va fi numit de catre Senat.   
(2). **Publicatiile UMF Iasi sunt stiintifice**, didactice si culturale; ele pot fi tiparite in Editura „Grigore T. Popa” Iasi. Membrii comunitatii universitare vor sprijini Revista Medico-Chirurgicala – a Societatii de Medici si Naturalisti Iasi, fondata in 1887. Capitolul V **DREPTURILE SI INDATORIRILE MEMBRILOR COMUNITATII UMF IASI**

**Art. 43.**(1) Membrii comunitatii universitare au **drepturi**care decurg din legislatia in vigoare, din Carta universitara, precum si din prevederile contractului colectiv de munca. (2) Membrii comunitatii universitare au **obligatii si raspunderi de natura profesionala, materiala si morala,**conform legii, care garanteaza realizarea procesului instructiv-educativ.

**Art. 44.**   
(1). **Drepturile membrilor**comunitatii universitare sunt:

1. dreptul la **deplina libertate de gandire**, de constiinta si de manifestare in activitatea lor de invatamant si cercetare, de exprimare libera a opiniilor profesionale, dublata de libertatea initiativei profesionale;
2. dreptul la **dezvoltare profesional-stiintifica**, de participare la diferite forme de perfectionare si de utilizare a bazei materiale si resurselor invatamantului in scopul realizarii obligatiilor profesionale;
3. dreptul de **cercetare stiintifica**, cu alegerea domeniului de interes si cu respectarea normelor deontologice ale cercetarii stiintifice;
4. dreptul de **comunicare / publicare** a rezultatelor cercetarii stiintifice, in tara si strainatate;
5. dreptul de **a alege si de a fi ales in functii de conducere**, la diverse niveluri, in conditiile stabilite de Legea invatamantului si de prezenta Carta;
6. dreptul la **protectie in activitatea profesionala**si in interiorul spatiului universitar;
7. dreptul la **contestatie** prin adresare la instanta imediat superioara celei care a luat decizia;
8. dreptul la **informatii asupra: hotararilor Senatului si organismelor de conducere, rezultatelor activitatii didactice si stiintifice, principalelor activitati si evenimente din viata Universitatii**; acest drept se coreleaza cu dreptul de **acces liber la orice informatii neclasificate**, potrivit legilor in vigoare;
9. dreptul de **asociere in sindicate**, pentru apararea drepturilor salariatilor; statutul acestor sindicate va respecta legislatia in vigoare;
10. dreptul de **a infiinta asociatii/societati/fundatii profesional-stiintifice si cultural-sportive**, sub auspiciile Universitatii, sau de a face parte din alte asociatii nationale si internationale, potrivit prevederilor legale si fara ca misiunea sau obiectivele acestora sa contravina Cartei universitare;
11. dreptul de**a exercita in afara Universitatii activitati didactice, stiintifice sau profesionale**, in conditiile legii, fara a fi afectata desfasurarea normala a activitatii de baza; aceste activitati nu se pot desfasura in institutii de invatamant medico-farmaceutice private sau in interesul acestora.

(2). Drepturile de orice fel a membrilor comunitatii universitare **nu pot fi ingradite**pe baza unor discriminari de sex, rasa, etnie, culoare, convingere politica sau religioasa.

**Art. 45.**(1) a) **Pensionarea personalului didactic** se face conform Legii Statutului personalului didactic, Legii de functionare a Academiei de stiinte medicale si Codului muncii si Regulamentului de incadrare, evaluare si promovarea a personalului didactic.   
b). La implinirea varstei de pensionare, profesorii si conferentiarii pot opta (anual) pentru: pensionare, statutul de profesor consultant sau mentinerea in activitate a celor care, potrivit legii, dovedesc competenta profesionala deosebita, dar pana la implinirea varstei de 70 de ani. Profesorii universitari, membri ai Academiei Romane sau ai Academiilor de stiinte organizate pe domenii stiintifice, infiintate prin lege, pot ramane in activitate ca titulari pana la varsta de 70 de ani. Peste aceasta varsta pot fi mentinuti in activitate numai cu acordul Senatului, prin prelungiri anuale .Toate optiunile pentru mentinerea in activitate vor fi discutate si avizate in Consiliul Facultatii, pe baza unei grile de autoevaluare sau in baza calitatii de membru al Academiei Romane sau al Academiei de Stiinte medicale; cererile care au primit acordul Consiliului vor fi apoi aprobate in Senat, prin vot uninominal deschis   
c). Mentinerea sau nementinerea ca titulari in functia didactica nu poate fi conditionata de eventuala calitate de membru al Senatului sau Consiliului facultatii.   
d). **Persoanele mentinute**in activitate isi mentin drepturile pe care le au in acel moment, decipot ramane in structurile de conducere (Senat, Consilii etc), daca au fost alese anterior, dar nu pot dobandi alte functii.   
(2) Conform legii, profesorii universitari pensionati pot functiona in continuare in invatamantul superior, in calitate de profesori universitari consultanti, la recomandarea facultatii si cu aprobarea Senatului universitar. Pot fi recomandati pentru ocuparea acestei functii profesorii universitari care, prin activitatea lor profesionala si stiintifica, s-au remarcat la nivel national si international. Drepturile si atributiile profesorilor consultanti vor fi stabilite de catedra prin fisa individuala.

**Art. 46. Indatoririle membrilor UMF Iasi** sunt:  
a) **reprezentarea intereselor**, dezvoltarea valorii si prestigiului Universitatii constituie o indatorire morala fundamentala;   
b) **respectarea prevederilor Legislatiei invatamantului, a Cartei universitare** si ale regulamentelor elaborate pe baza acesteia;   
c) indeplinirea corecta a tuturor atributiilor care le revin, sustinerea activitatilor si programelor Universitatii;   
d) **asigurarea calitatii si performantei**in toate activitatile profesional-stiintifice, prin parametri care vor fi evaluati periodic;   
e) **respectarea**, in orice imprejurare,**a deontologiei profesionale**in relatiile colegiale si cu studentii si a bioeticii in relatiile cu pacientii si in cercetare;   
f) **reprezentarea**, in tara si in strainatate, **a traditiilor Universitatii, standardelor si realizarilor acesteia**, aparand prestigiul Universitatii.

**Art. 47.** In **atributiile** personalului didactic din Universitate intra: activitati didactice, de pregatire profesional-stiintifica, de cercetare si de asistenta medicala integrata; toate activitatile vor fi prevazute in Fisa individuala a postului si Fisa postului didactic, tipizata la nivel national - stabilite in catedre, cu acordul cadrului didactic – revizuite anual si anexate la Contractul de munca.

**Art. 48.**   
(1) **Senatul Universitatii**, cu consultarea dupa caz a sindicatele cadrelor didactice si asociatiile studentilor si rezidentilor apara drepturile fiecarui membru al comunitatii universitare.   
(2).Potrivit legii, membrii comunitatii universitare raspund disciplinar pentru incalcarea indatoririlor ce le revin potrivit contractului individual de munca, precum si pentru incalcarea normelor de comportament care dauneaza intereselor invatamantului si prestigiului Universitatii. Abaterile vor fi analizate de catre Comisia de etica care va propune Senatului sanctiuni adecvate.

**Art. 49.**Studentii Universitatii pot urma, o perioada limitata de timp (maximum 3 ani), cursurile unei facultati similare, cu care Universitatea are semnate conventii de colaborare sau in cadrul unor programe internationale. Pe baza criteriilor stabilite de acele conventii, la cererea studentului, Consiliul facultatii echivaleaza studiile efectuate in strainatate.

**Art. 50.**Universitatea sprijina reunirea fostilor studenti in asociatii ale absolventilor si incurajeaza atragerea acestora in viata comunitatii academice. Legea 481/19 sept 2006**COMPETENTE DECIZIONALE**

**Art. 51. UMF Iasi**functioneaza pe baza prevederilor prezentei Carte Universitare si a Regulamentelor proprii, stabilite si aprobate de Senat sau de catre organele de conducere ale componentelor structurale (facultati, departamente), in acord cu Constitutia Romaniei si cu Legislatia privind invatamantul superior.

**Art. 52.** Pentru realizarea misiunii si obiectivelor stabilite, comunitatea academica - prin organismele sale de conducere – in baza legislatiei si autonomiei universitare, **poate lua hotarari privind**:   
1.definirea si redefinirea misiunii Universitatii;   
2.crearea sau desfiintarea unor componente structurale ale Universitatii;   
3.stabilirea criteriilor specifice de selectare si promovare a membrilor comunitatii; organizarea concursurilor; conferirea titlurilor didactice sau onorifice;   
4.organizarea periodica a activitatilor de perfectionare si evaluare a calitatii precum si masurile care decurg din aceasta evaluare   
5.planurile si programele de invatamant; cifrele de scolarizare;   
6.programele de cercetare proprii si repartizarea resurselor pentru realizarea acestora;   
7.organizarea de manifestari stiintifice cu caracter national si international;   
8.acordarea titlurilor stiintifice de doctor si a titlurilor onorifice; propuneri privind acordarea unor distinctii sau premii instituite pe plan national sau international; 9.acordurile de colaborare in domeniile didactic si stiintific cu alte institutii din tara si strainatate;   
10.asigurarea conditiilor materiale pentru desfasurarea normala a vietii si activitatii membrilor comunitatii;   
11.utilizarea resurselor financiare in conformitate cu propriile prioritati;   
12.acordarea de burse, recompense, concedii de studii si cercetare etc.   
13.luarea masurilor necesare pentru realizarea de venituri prin activitati specifice (cercetare, consulting, prestari servicii, expertize etc.).   
14.administrarea si dezvoltarea patrimoniului prin folosirea mijloacelor financiare atribuite, atrase sau obtinute.   
15.reglementarea conduitei etice a cadrelor didactice, cercetatorilor, studentilor, personalului administrativ.

**Art. 53.** Prezenta Carta defineste si stabileste – pe baza legilor – atributiile si competentele decizionale specifice ale organismelor de conducere.

**Art. 54.**(1) **Hotararile**Senatului, Consiliilor facultatilor si departamentelor, Catedrelor trebuie sa respecte legile, carta si regulamentele universitare; hotararile se iau cu majoritatea voturilor celor prezenti, daca numarul lor reprezinta cel putin doua treimi din totalul membrilor); exceptie fac, conform legii, procedura de validare/invalidare a suspendarii rectorului (art. 57, alin 3) precum si procedura de adoptare sau modificare a Cartei universitare – care necesita 2/3 din voturile Senatului.   
(2) Parasirea ulterioara a adunarii reprezinta renuntarea la dreptul de a lua decizii si a vota; in acest caz Senatul isi poate continua lucrarile daca in sala ramane majoritatea simpla a membrilor sai.   
(3) Membrii au drept de vot deliberativ egal. La votarea ocuparii sau eliberarii posturilor didactice participa numai cadrele didactice. (4) Hotararile Senatului si Consiliilor se publica obligatoriu pe web-site-ul UMF si in Buletinul informativ al Universitatii. Exceptie fac hotararile care intra sub incidenta informatiilor clasificate. Capitolul VII

**ORGANISMELE SI FUNCTIILE DE CONDUCERE**  
**Dispozitii generale**   
**Art. 55.** Structurile de conducere (Senatul universitatii, Consiliile facultatilor si departamentelor, birourile catedrelor) si functiile de conducere (rector, prorectori, cancelar, decani, prodecani, secretari stiintifici, directori de departament, sefi de catedre, sefi unitati de cercetare, sefi de disciplina) – au atributii, competente si raporturi stabilite de Carta universitara, potrivit legii.

**Art. 56.**   
(1) Structurile si functiile de conducere din UMF Iasi **sunt alese prin vot secret** pe o perioada de 4 ani, conform Cartei universitare si in conditiile legii. Exceptie fac sefii de disciplina (numiti de catre Consiliile de facultate), studentii si rezidentii ai caror reprezentanti isi pierd calitatea de membru al Senatului sau Consiliului daca nu mai sunt desemnati de catre colegi sau dupa absolvirea Facultatii si terminarea rezidentiatului.   
(2). Cadrele didactice alese in **senat si consilii** trebuie sa fie **titulare** in UMF Iasi. In cazul eliberarii unui loc in structurile si functiile de conducere se procedeaza la alegeri partiale, potrivit Cartei universitare, in cel mult 45 de zile.   
(3)**Functiile de conducere** de rector, prorector, cancelar, decan, prodecan, director de departament si de sef de catedra **nu se cumuleaza**si pot fi ocupate – potrivit legii –numai de **profesori sau conferentiari universitari titulari**, avand o **consacrare academica**, valente manageriale, o vechime minima in Universitate de 5 ani si nu devin pensionabili (conform legislatiei) pe toata durata mandatului. La postul de secretar stiintific pot candida profesori, conferentiari si sefi de lucrari.   
(4). O persoana nu poate ocupa functia de rector sau decan mai mult de **doua mandate** succesive.   
(5) Numarul de membri in structurile si functiile de conducere se stabileste **in functie de numarul de studenti** conform normelor unitare de structura, aprobate de MEdC.   
(6) Orice discriminare privind alegerile in structurile si functiile de conducere este interzisa iar atunci cand se constata se procedeaza la alegeri partiale.

**Art. 57.**(1) **Functiile de conducere din UMF Iasi**, cu exceptia rectorului, se confirma de senatul universitar. Rectorul, ales de senatul universitar, se confirma prin ordin al Ministrului invatamantului. In caz de neconfirmare se declanseaza procedura de alegere a altui rector.   
(2) Orice persoana aflata intr-o functie de conducere poate fi revocata din functie, potrivit legii, la initiativa unei treimi din numarul total al electorilor, dupa audierea obligatorie a persoanei respective si prin aceeasi procedura folosita pentru alegere; in cazul in care aceasta persoana refuza audierea, procedura se va derula in continuare.   
(3) In cazul in care MEdC suspenda din functie pe rectorul Universitatii (dar numai in cursul anului universitar), pe baza unor motive temeinic justificate, care se aduc in scris la cunostinta senatului universitar Senatul are obligatia de a valida sau de a invalida aceasta decizie in termen de 30 de zile. Se considera invalidare, avand drept consecinta mentinerea persoanei respective in functia de rector, daca voteaza impotriva suspendarii cel putin 2/3 din numarul total al membrilor Senatului universitar. In caz contrar, se declanseaza procedura de alegere a noului rector.

**Art. 58**(1) Postul de director general administrativ – responsabil cu conducerea activitatilor administrative si financiare ale universitatii – se ocupa prin concurs, organizat potrivit legii, de Universitate si validat de Senatul universitar.

**SENATUL UNIVERSITAR**   
**Art. 59**. **Senatul** este organul suprem de conducere al Universitatii; el este prezidat de catre Rector. Regulamentele, hotararile si deciziile elaborate de catre Senat **sunt obligatorii** pentru toti membrii comunitatii universitare.

**Art. 60.**(1) Activitatea Senatului se desfasoara in conformitate cu prevederile Cartei si ale Regulamentelor de functionare.   
(2) **Senatul are urmatoarele atributii:**   
a) **adopta Carta si regulamentele de functionare ale Universitatii**, precum si orice modificari ale acestora, dar numai dupa dezbatere lor publica;   
b) **aproba modificarea structurilor din organigrama universitatii**(infiintarea, divizarea, concentrarea si desfiintarea): facultati, sectii / specializari, departamente, catedre, unitati de cercetare, - pe baza propunerilor facultatilor – iar pentru servicii, compartimente etc, pe baza propunerilor Biroului Senatului;   
c) **elaboreaza si adopta planul strategic de dezvoltare al UMF Iasi**, elaborat pe o perioada de 4 ani si planul operational anual actualizat, in acord cu strategiile si standardele nationale ale dezvoltarii invatamantului superior; Comisiile Senatului vor duce la indeplinire problemele prevazute in aceste planuri si, periodic, vor analiza si raporta realizarea lor;   
d)**aproba planurile de invatamant universitar si postuniversitar**precum si statele de functiuni, pe baza propunerilor Consiliilor Facultatilor; propune cifrele de scolarizare, stabileste formatiunile de studiu si normele didactice;   
e)**stabileste criteriile de selectare si promovare a personalului**, in concordanta cu legile, organizeaza concursuri pentru ocuparea posturilor didactice sau de cercetare si valideaza rezultatele concursurilor de ocupare a posturilor de sef de lucrari, conferentiar si profesor;   
f) **avizeaza propunerile Facultatilor privind conducatorii de doctorat** si candidatii Universitatii pentru Consiliile nationale si alte organisme nationale ale invatamantului superior, respectand criteriile stabilite de MEdC;   
g) **aproba programele de cercetare** si repartizarea resurselor destinate cercetarii, pe baza performantelor stiintifice ale colectivelor; organizeaza manifestari stiintifice nationale sau internationale;   
h) **aproba acordurile de colaborare** cu institutii din tara sau strainatate;   
i) aproba mentinerea in activitate a unor profesori peste limita de varsta de pensionare, care indeplinesc conditiile fixate de lege si regulament;   
j) aproba – potrivit legii – concedii platite de 12 luni pentru profesor si conferentiari, la fiecare 7 ani de predare efectiva, pentru finalizarea unor cercetari sau tratate cuprinse in programele de cercetare ale Universitatii, precum si concedii platite de 6 luni cadrelor didactice care redacteaza teza de doctorat.   
k) **acorda** – pe baza regulamentului propriu – **titlurile: de profesor consultant, profesor asociat si profesor emerit; Doctor Honoris Causa, Profesor onorific si Membru de Onoare al Senatului**;   
l) **valideaza: alegerile**decanilor si consiliilor facultatilor si departamentelor; noul Senat ales, la incheierea propriului mandat; constituirea si atributiile Comisiilor senatului;   
m) decide in litigii sau abateri privind activitatea cadrelor didactice si cercetatorilor, pe baza recomandarilor Comisiei de etica universitara, in concordanta cu legile.   
n) **stabileste structura bugetului** Universitatii pe surse si destinatii; aproba masuri adecvate pentru: asigurarea conditiilor materiale necesare desfasurarii normale a activitatii membrilor comunitatii; administrarea si dezvoltarea patrimoniului, orientarea investitiilor si dotarilor; realizarea de venituri prin activitati specifice si taxe, in conformitate cu prevederile legale, precum si utilizarea veniturilor proprii; formarea de depozite financiare sau angajarea de credite; preluarea unor donatii; acordarea de burse, dupa conditiile stabilite de MEdC.   
o) aproba rapoartele anuale ale Rectorului privind starea universitatii, constituirea si executia bugetului, precum si rapoartele Comisiei de asigurare si evaluare a calitatii;

**Art. 61.**   
(1)**Senatul este format**din reprezentanti – **cadre didactice titulare, cercetatori, studenti la invatamantul universitar si postuniversitar**(rezidenti) – desemnati de fiecare Facultate, potrivit legii, Cartei universitare si Regulamentului de alegeri.   
(2). Numarul de **reprezentanti ai Facultatilor** in Senat– atat pentru cadre didactice cat si pentru studenti – va fi **proportional cu numarul studentilor**.   
(3) Numarul total al studentilor la invatamantul universitar si postuniversitar (rezidenti) va fi, potrivit Legii, de ¼ din numarul membrilor Senatului. Reprezentantii alesi ai studentilor pentru Senat vor fi validati de catre Consiliile Facultatilor.   
(4). **Decanii si directorii departamentelor** din subordinea Universitatii **fac parte de drept**din Senat.   
(5). **Rectorul**va fi ales dintre membrii senatului, din **candidaturile depuse si supuse votului secret** al unitatilor electorale (exprimat individual, la o data si intr-un sediu stabilit de catre Senat); membrii Senatului care au fost alesi de unitatea electorala respectiva si sunt reprezentantii ei in Senat vor exprima deschis votul acestei unitati si nu optiunea lor individuala   
(6) **Prorectorii si cancelarul** vor fi alesi pe functii de catre Senat, prin **vot secret**, dintre propunerile facute de rectorul ales din membrii Senatului;

**Art.62 .**(1) Conducerea operativa a Universitatii este asigurata de catre Biroul Senatului, prezidat de **Rector** – in calitate de presedinte.   
(2) a). Pentru fundamentarea hotararilor Senatului si urmarirea indeplinirii lor, Senatul instituie **Comisii permanente** pe probleme specifice: - Comisia pentru studii universitare si evaluare academica; - Comisia pentru invatamantul postuniversitar si problemele rezidentilor; - Comisia pentru cercetare stiintifica, masterate si doctorate; - Comisia pentru strategie, dezvoltare institutionala si informatizare; - Comisia pentru evaluarea si asigurarea calitatii; - Comisia pentru probleme administrativ-financiare si probleme sociale studentesti; - Comisia pentru relatii internationale si parteneriat academic; - Comisia de etica universitara; - Comisia de comunicare, imagine, si informare academica.   
b). Senatul poate decide si infiintarea altor comisii permanente sau temporare, in functie de necesitati.   
c). Comisiile sunt **conduse** de un membru al biroului Senatului sau un membru al Senatului; ele vor avea de regula in componenta membri ai Senatului (fiecare membru al Senatului va face parte si activa intr-o comisie), dar pot cuprinde si alte cadre didactice / studenti;  
d). Comisiile isi desfasoara intotdeauna activitatea pe baza unui **regulament** propriu, aprobat de Senat, pregatind pentru analiza Senatului **lucrari de sinteza** si**propuneri** in domeniile lor de competenta.   
  
**Art. 63.**   
(1) Senatul se intruneste in **sedinte ordinare lunare**, convocate in scris cu cel putin trei zile inainte; in cazuri speciale se pot organiza **sedinte extraordinare** convocate cu minim 24 de ore inainte, de catre Rector sau la cererea biroului Senatului ori a unei treimi din membrii Senatului   
(2) la sedintele Senatului pot fi **invitati** alti membri ai comunitatii universitare sau din afara ei (Sindicate, Colegiul medicilor sau al farmacistilor, Directia de sanatate publica, Casa de asigurari sociale, etc)   
(3). In cazul in care un membru al Senatului nu poate participa motivat la o sedinta, el va anunta conducerea facultatii si isi va desemna un inlocuitor din structura care l-a ales, care nu va avea insa drept de vot.   
(4). Un membru al Senatului care a lipsit nemotivat la mai mult de trei sedinte pe un an academic va fi considerat din oficiu demisionar si in locul lui va fi ales un nou reprezentant, de catre structura care l-a ales.

**Art. 64.** Senatul se considera dizolvat dupa validarea noului Senat desemnat prin alegeri.

**BIROUL SENAT**  
**Art. 65.**   
(1). Biroul Senatului este organismul de**conducere operativa** a Universitatii, fiind prezidat de Rector – in calitate de presedinte.   
(2). a) Biroul Senatului este **compus** din rector, prorectori, cancelar, decani, directorul general administrativ si un reprezentant al studentilor, membru al Senatului.   
b). Membrii Biroului Senat, cu exceptia directorului administrativ, sunt alesi pe functii de catre Senat; atributiile exacte ale prorectorilor vor fi precizate prin decizia Rectorului;   
c). Rectorul poate **invita** la sedintele Biroului Senatului decani, reprezentanti ai sindicatelor si ai asociatiilor studentesti sau orice alta persoana din Universitate sau din afara ei.   
(3) Fiecare membru al Biroului senat, incepand cu rectorul, **este responsabil de activitatea sa** in fata Senatului;   
(4) Membrii biroului senat **pot demisiona** din functie prin inaintarea unui referat scris catre Senat in care vor preciza motivele.

**Art. 66. Atributiile Biroului Senatului sunt urmatoarele:**   
a) **aplica si/sau urmareste indeplinirea hotararilor Senatului** si ia masurile care se impun pentru realizarea lor; informeaza Senatul asupra realizarii lor;   
b) **asigura conducerea operativa a Universitatii prin rezolvarea problemelor curente;**   
c) **coordoneaza activitatea Comisiilor de specialitate**, conducerilor facultatilor, compartimentelor administrative - pentru realizarea atributiilor care le revin;   
d) propune Senatului **alocarea Bugetului anual** pe Facultati si destinatii;   
e) analizeaza **propunerile facute de Colegiul de Etica universitara**, refera asupra acestora si inainteaza cazurile spre analiza si decizie in Senatul Universitatii;   
f) aproba, cu mandatul Senatului, acordurile de cooperare internationala;   
g) aproba **deplasarile in strainatate**, in interesul serviciului sau interes profesional, ale diverselor categorii de personal al Universitatii.   
h) aproba, cu mandatul Senatului, infiintarea de centre de cercetare cu autofinantare;   
i) pregateste si convoaca Senatul in sedinte ordinare si extraordinare; stabileste ordinea de zi; pregateste documentele necesare desfasurarii acestor sedinte;   
j) informeaza intreaga comunitate academica cu privire la hotararile Senatului si la propriile decizii, prin buletine informative tiparite si/sau prezentate pe site-ul UMF;

**Art. 67**. **Deciziile** in Biroul Senatului se adopta cu cel putin 2/3 din numarul total de voturi si se comunica membrilor comunitatii universitare.

**Art. 68.**   
(1). **Rectorul** este conducatorul principal al activitatilor academice si administrative din Universitate si presedinte al Senatului.   
(2) Rectorul actioneaza astfel incat **sa respecte si sa aplice prevederile Cartei** si regulamentelor Universitatii, precum si **deciziile luate de Senat**.   
(3). Rectorul poate **delega** oricare din competentele sale prorectorilor. In perioada in care lipseste din Universitate, din motive intemeiate, rectorul desemneaza unul dintre prorectori care il inlocuieste.   
(4) Rectorul poate **demisiona** (art.65 alin 4) sau poate fi **revocat sau suspendat** (art. 57), conform Legii.

**Art. 69. Rectorul are urmatoarele competente:**   
a) prezideaza **lucrarile Senatului**, asigurand buna lor desfasurare; aplica hotararile Senatului;   
b) prezideaza **Biroul senatului**, coordoneaza activitatea prorectorilor, cancelarului si directorului general administrativ; **aplica** hotararile Biroului senatului;   
c) coordoneaza realizarea **Planului strategic de dezvoltare a UMF Iasi**, stabilit de catre Senat, si elaboreaza planul anual, urmarind realizarea lui;   
d) raspunde direct de managementul calitatii activitatilor academice si administrative, precum si de certificarea nationala sau internationala a Universitatii;   
e) elaboreaza la sfarsitul fiecarui an universitar un Raport privind starea universitatii;   
f). **numeste si elibereaza din functie** membrii comunitatii universitare, dupa validarea deciziilor de catre Senat, in conformitate cu prevederile prezentei Carte si a legislatiei in vigoare; g) **dispune inmatriculari si exmatriculari** ale studentilor;   
h) **acorda** titlul de doctor si titlurile onorifice, pe baza propunerilor facultatilor, in urma indeplinirii procedurilor legale in vigoare;   
i) **reprezinta Universitatea** in raporturile cu Ministrul Invatamantului, in Consiliul National al Rectorilor si in organismele internationale la care Universitatea este afiliata.

**Art. 70.**   
(1).**Prorectorii** raspund sau coordoneaza unul sau mai multe din urmatoarele domenii de activitate, care le sunt delegate de catre rector prin ordin scris sau care sunt decise de catre Senat:   
1.studii universitare si evaluare academica;   
2.studii postuniversitare si problemele rezidentilor;   
3.cercetare stiintifica;   
4.masterate, doctorate;   
5.probleme administrative-financiare;   
6.probleme sociale ale studentilor;   
7.strategie, dezvoltare institutionala si informatizare;   
8.evaluare si asigurarea calitatii; 9.relatii internationale si parteneriat academic;   
(2). Prorectorii conduc/ coordoneaza comisiile de profil si **raporteaza** trimestrial Biroului senatului si/sau Senatului modul de realizare a sarcinilor ce le revin.

**Art. 71.** Cancelarul are urmatoarele competente:   
1.coordoneaza activitatea secretarului sef al rectoratului privind pregatirea sedintelor Senatului si Biroului senatului; verifica procesele verbale de sedinte si arhivarea documentelor; tine evidenta deciziilor Biroului senatului si hotararilor Senatului si asigura comunicarea lor catre comunitatea universitara;   
2.coordoneaza desfasurarea concursurilor pentru ocuparea posturilor didactice;   
3.coordoneaza Comisia de comunicare si informare academica.

**CONSILIUL FACULTATII  
Art. 72**. Facultatea este condusa de **Consiliul facultatii**, prezidat de catre **decan**.   
(1)Consiliul facultatii se intruneste in sedinte ordinare si extraordinare, in aceleasi conditii ca si Senatul (art.63).   
(2) Consiliul facultatii are urmatoarele **atributii**:   
a) defineste si redefineste **misiunea si obiectivele** facultatii;   
b) elaboreaza si adopta **planul strategic** de dezvoltare a Facultatii, pe o perioada de 4 ani si in acord cu strategia Universitatii, precum si planurile operationale anuale;   
c) propune Senatului universitar infiintarea sau desfiintarea de sectii/specializari si **catedre**, discipline obligatorii, optionale si facultative;   
d) elaboreaza si aproba **regulamente proprii** de organizare si functionare, pe baza Cartei si regulamentelor Universitatii   
d) elaboreaza **planurile de invatamant**, propune cifrele de scolarizare, formatiunile de studiu, infiintarea de cursuri;   
e) avizeaza **statele de functii** elaborate de catre catedre, la propunerile disciplinelor componente; decanul si seful de catedra sunt raspunzatori pentru corectitudinea intocmirii statelor de functii si personal didactic;   
f) **analizeaza** periodic modul de realizare a activitatilor de invatamant, cercetare, asistenta medicala desfasurate in catedre si ia masuri adecvate de crestere a eficientei lor.   
g) asigura **managementul calitatii** activitatilor desfasurate in Facultate;   
h) asigura, in conditiile prevazute de lege, desfasurarea si validarea **concursurilor** pentru ocuparea posturilor didactice sau de cercetare; numeste sau reconfirma periodic sefii de disciplina;   
i) avizeaza **cererile de prelungire a activitatii** peste varsta de pensionare, de acordare a titlului profesor consultant si propunerile de acordare a titlului de profesor emerit;   
j) avizeaza propunerile de **conducatori de doctorat** si domenii de doctorat;   
k) avizeaza acordarea titlului de **doctor**;   
l) propune conditiile specifice de **admitere** la toate nivelurile de studii si gestioneaza acest proces; asigura desfasurarea examenului de licenta;   
m) gestioneaza **transferul** interuniversitar al studentilor din facultate;   
n) organizeaza **manifestari** stiintifice; o) initiaza activitati aducatoare de venituri;   
p) stabileste, cu aprobarea Consiliului sau a Biroului Consiliu, acorduri de colaborare cu institutii din tara sau din strainatate.

**Art. 73.**   
(1). Consiliul facultatii este **ales** de comunitatea cadrelor didactice titulare si cercetatorilor din catedre, respectand Legea si Regulamentul de alegeri; in Consiliul facultatii studentii de la cursurile universitare si postuniversitare (rezidenti) vor reprezenta, conform legii, 1/4 din numarul membrilor. In Consiliul facultatii pot fi alese persoane din**toate categoriile de personal didactic titular**, cuprinse in statele de functii.   
(2) Sefii de catedra pot fi alesi in Consiliu iar in cazul in care nu vor fi alesi vor fi invitati permanent la sedintele Consiliului.   
(3) **Decanul** va fi ales, ca si rectorul, dintre membrii Consiliului, din candidaturile depuse si supuse votului secret al unitatilor electorale (exprimat individual, la o data si intr-un sediu stabilit de catre Senat).   
(4) **Prodecanii si secretarul stiintific** vor fi alesi pe functii de catre Consiliu, prin vot secret, dintre propunerile facute de catre decanul ales din membrii Consiliului.

**Art. 74.** Pentru fundamentarea deciziilor sale Consiliul instituie **comisii de specialitate**, conduse de un membru al Biroului Consiliului sau al Consiliului; fiecare membru al Consiliului va face parte si activa intr-o comisie, care poate cuprinde si alte cadre didactice; comisiile isi desfasoara activitatea pe baza unui regulament propriu, aprobat de Consiliu, in concordanta cu comisiile senatului.

**Art. 75.**   
(1) Consiliul se intruneste in **sedinte ordinare lunare**, convocate in scris cu cel putin trei zile inainte; in cazuri speciale se pot organiza **sedinte extraordinare** convocate cu minim 24 de ore inainte, de catre Decan sau la cererea Biroului Consiliului ori a unei treimi din membrii Consiliului.   
(2) La sedintele Consiliului sefii de catedra vor fi invitati permanent; pot fi invitati sefi de disciplina, presedintele sindicatului, alti membri ai comunitatii universitare sau din afara ei.   
(3). Un membru al Consiliului care a lipsit nemotivat la mai mult de trei sedinte pe un an academic va fi considerat din oficiu demisionar si in locul lui va fi ales un alt membru.

**Art. 76.** Consiliul se considera dizolvat dupa validarea noului Consiliu desemnat prin alegeri.

**BIROUL CONSILIU**  
**Art. 77.**   
(1). Biroul Consiliului este organismul de conducere operativa a Facultatii. El este compus din decan (presedintele Biroului), prodecani, secretar stiintific, administratorul facultatii si un reprezentant al studentilor, membru al Consiliului.   
(2) **Fiecare membru** al Biroului consiliu, incepand cu decanul, **este responsabil de activitatea sa** in fata Consiliului;   
(3) Membrii Biroului Consiliului pot demisiona din functie prin inaintarea unui referat scris catre Consiliu.

**Art. 78. Biroul Consiliului Facultatii**are urmatoarele atributii: a) asigura managementul curent al facultatii; **aplica hotararile Consiliului** si asigura **conducerea operativa** a Facultatii prin rezolvarea problemelor curente; b) **coordoneaza activitatea** Comisiilor de specialitate pentru realizarea atributiilor acestuia; c) propune Consiliului facultatii infiintarea sau desfiintarea de **catedre si discipline** obligatorii, optionale, facultative; d) **evalueaza** periodic activitatea didactica si de cercetare din cadrul facultatii si prezinta un raport Consiliului; e) fundamenteaza si avizeaza **cifrele** de scolarizare; f) organizeaza **concursurile** de admitere, licenta si pentru ocuparea posturilor didactice; g) analizeaza si avizeaza **cererile** de recunoastere sau echivalare a creditelor, certificatelor si diplomelor de studii; h) stabileste, impreuna cu delegatii studentilor, lista studentilor care beneficiaza de **burse** si de alte forme de sprijin; i) utilizeaza **resursele** materiale si financiare puse la dispozitia facultatii cu respectarea prevederilor legale si conform deciziilor consiliului facultatii sau departamentului. j) **convoaca** Consiliul facultatii in sedinte ordinare si extraordinare; stabileste ordinea de zi; pregateste documentele necesare desfasurarii acestor sedinte; k) **informeaza** intreaga comunitate academica a facultatii cu privire la hotararile Consiliului si la propriile decizii, prin buletine informative tiparite si/sau prezentate pe site-ul UMF;

**Art. 79**. **Deciziile** in Biroul Consiliu se adopta cu cel putin 2/3 din voturile membrilor si se comunica Consiliului si membrilor comunitatii Facultatii.

**Art. 80.** (1). **Decanul** este conducatorul principal al activitatilor academice si administrative din Facultate si presedinte al Consiliului facultatii. (2) Decanul actioneaza astfel incat sa aplice prevederile Cartei si regulamentelor Universitatii, Facultatii si **deciziile** luate de Consiliu. (3) Decanul este responsabil de activitatea sa in fata Consiliului. (4). Decanul poate **delega** oricare din competentele sale prodecanilor sau secretarului stiintific. In perioada in care lipseste din Facultate, din motive intemeiate, decanul desemneaza unul dintre prodecani care il inlocuieste. (5) Decanul poate demisiona sau poate fi revocat din functie, conform prevederilor legale.

**Art. 81. Decanul are urmatoarele competente:** a) prezideaza **lucrarile Consiliului**, asigurand buna lor desfasurare; aplica hotararile Consiliului; b) prezideaza**Biroul Consiliului**, coordoneaza activitatea prodecanilor, secretarului stiintific si administratorului; aplica hotararile Biroului Consiliului; c) coordoneaza realizarea **Planului strategic de dezvoltare al Facultatii**, stabilit de catre Consiliu, si elaboreaza **planul anual**, urmarind realizarea lui; d) elaboreaza la sfarsitul fiecarui an universitar un **Raport privind starea facultatii**; e) raspunde direct de **managementul calitatii activitatilor academice**; f) dispune **inmatriculari si exmatriculari** ale studentilor; g)**reprezinta** facultatea in raporturile cu Senatul, Biroul senatului, Ministrul Invatamantului, in reuniunile nationale ale decanilor si in organismele internationale la care Facultatea este afiliata.

**Art. 82.** **Prodecanii** indeplinesc acele functii care sunt decise de catre Consiliu sau care le sunt delegate de catre decan prin ordin scris.

**Art. 83. Secretarul stiintific** are urmatoarele atributii: 1.coordoneaza **activitatea secretarului sef** al decanatului privind: pregatirea **sedintelor** Consiliului si Biroului consiliu; **procesele verbale** de sedinta; **evidenta deciziilor** Biroului consiliu, **hotararilor** Consiliului, si **comunicarea** lor catre comunitatea universitara; coordoneaza**elaborarea planului de cercetare** stiintifica a facultatii; intocmeste raportul anual privind cercetarea stiintifica; coordoneaza desfasurarea **concursurilor** pentru ocuparea posturilor didactice.

**DEPARTAMENTUL**   
**Art. 84.Departamentul** poate reuni personal din catedre cu preocupari academice inrudite, din facultati diferite (fiind subordonat Universitatii) sau, dupa caz, din aceeasi facultate (fiind atunci subordonat facultatii). Departamentul asigura o mai buna coordonare si colaborare in indeplinirea functiilor didactice si de cercetare; organizarea si functionarea departamentelor se stabilesc de catre Senat sau, dupa caz, de Consiliul facultatii.

**Art. 85.** Departamentul este condus de un Consiliu, prezidat de un director de departament, care au urmatoarele atributii si competente: a) defineste si redefineste misiunea, obiectivele si strategia departamentului; b) militeaza pentru armonizarea activitatilor didactice si de cercetare de la nivelul unitatilor componente, realizeaza evaluarea periodica a acestor activitati si stabileste masurile care se impun; c) avizeaza statele de functii si personal didactic elaborate de catre discipline si avizate in catedre; d) propune acorduri de colaborare cu institutii din tara sau din strainatate. j) organizeaza manifestari stiintifice; k) initiaza, cu aprobarea Senatului sau Consiliului, activitati aducatoare de venituri; l) elaboreaza si prezinta membrilor departamentului Raportul anual de activitate.

**CATEDRA**  
**Art. 86.** (1) Catedra, ca unitate de baza a Facultatii sau, dupa caz, a unui departament, este condusa de catre biroul catedrei, alcatuit din seful de catedra si din cel putin doi membri alesi dintre cadrele didactice din catedra, de preferinta sefi de **disciplina**; catedra organizeaza si coordoneaza activitatea de invatamant, cercetare stiintifica si de integrare in asistenta medicala, in domenii academice specifice si are urmatoarele competente: a) creeaza cadrul necesar si stimuleaza colaborarea intre disciplinele componente; b) asigura aplicarea **planurilor** de invatamant si propune actualizarea lor; c) evalueaza, armonizeaza si aproba **programele analitice** ale disciplinelor de studiu; d) coordoneaza si evalueaza periodic activitatea de cercetare din catedra si organizeaza **manifestari stiintifice**; avizeaza organizarea si functionarea de **unitati de cercetare** si **laboratoare centrale** acreditate, care utilizeaza infrastructura catedrei; e) propune **strategia de personal** a catedrei pe perioade de 4 ani, in functie de care se vor intocmi **statele de functii** si personal didactic; ambele actiuni se realizeaza obligatoriu prin consultarea sefilor de disciplina si a membrilor catedrei, tinand cont si de strategia Facultatii; f) **evalueaza** anual activitatea disciplinelor si personalului didactic din catedra; rezultatele acestor analize se vor comunica Consiliului facultatii; g) avizeaza propunerile sefilor de disciplina pentru scoaterea la **concurs** a posturilor didactice, conform strategiei de personal aprobate, si organizeaza aceste concursuri; h) antreneaza cadrele didactice in participarea la competitiile sau actiunile pentru obtinerea de **fonduri** suplimentare; i) avizeaza **cererile** de prelungire a activitatii peste varsta de pensionare si de acordare a titlului de profesor consultant; j) propune stabilirea unor acorduri de **colaborare** cu parteneri din tara sau din strainatate. (2) **Disciplinele** din structura catedrelor sunt conduse de catre **seful de disciplina**, numit de catre Consiliul Facultatii, dintre cadrele de predare titulare, cu functia didactica cea mai mare si cu cele mai performante activitati. Seful de disciplina are urmatoarele atributii: a) organizeaza, coordoneaza si controleaza **activitatea didactica**, de cercetare (prevazuta in Planul intern) si de integrare in asistenta medicala din disciplina; b) stabileste si actualizeaza**programele analitice** si modalitatile de **evaluare** a studentilor; se ocupa direct de indrumarea activitatilor practice ale **rezidentilor**; c) intocmeste **statele** de functiuni, prin consultarea membrilor disciplinei; stabileste (in conditiile legii)**atributiile**cadrelor in Fisa individuala a postului, urmareste realizarea lor si **evalueaza** anual activitatea personalului din disciplina (pe baza standardelor stabilite de catre Consiliul Facultatii); d) propune scoaterea la **concurs** a posturilor didactice, conform strategiei de dezvoltare a disciplinei; d) coordoneaza activitatile **cercurilor** stiintifice studentesti si avizeaza lucrarile de licenta realizate in disciplina.

**Capitolul VIII: Dispozitii finale**

**PROCEDURA DE ADOPTARE si MODIFICARE A CARTEI. DISPOZITII FINALE**  
**Art. 87.** (1) Senatul adopta Carta universitara, decide sau nu modificarea ei si adopta modificarile propuse – cu o majoritate de**2/3 din numarul membrilor sai**. (2) Modificarea Cartei se poate face: la propunerea organelor de conducere acceptata de catre Senat, la initiativa unei treimi din membrii Senatului sau la propunerea a cel putin 10% din membrii comunitatii universitare. Ea se anunta Senatului cu cel putin o luna inainte de a fi dezbatuta si supusa la vot.   
 **Art. 88**(1). Prezenta Carta, impreuna cu regulamentele stabilite la Art. 13, formeaza **statutele constitutive ale Universitatii**. (2). **Regulamentele** universitatii sau facultatilor vor fi elaborate, pe baza Cartei universitare, in termen de maximum 60 de zile de la aprobarea ei, supuse **dezbaterii publice** si apoi aprobate de catre Senat.**Modificarea** regulamentelor propusa de catre comisiile Senatului si/sau Consiliilor, va fi anuntata Senatului imediat dupa adoptare si va fi validata de catre acesta in termen de 30 de zile. (3) Carta si regulamentele sunt **publice**, putand fi consultate la Biblioteca Universitatii si pe site-ul Universitatii.   
 **Art. 89**. Structurile si functiile de conducere actuale se mentin pana la organizarea alegerilor din 2008.   
 **Art. 90. Prezenta Carta intra in vigoare la data adoptarii sale in sedinta Senatului UMF Iasi din 27 februarie 2006** Carta UMF Iasi a fost realizata de catre o comisie alcatuita din: Prof. dr. Mircea Covic - presedinte, prof. dr. Doina Azoicai, prof. dr. Contantin Fatu, prof. dr. Maria Stan, conf. Dr. Dan Zaharia, prof. dr. Luminita Iancu, prof.dr. Evelina Moraru, prof. dr. Marioara Stan, prof. dr. Mariana Graur, conf. Dr. Horatiu Varlam, sef lucrari Dragos Pieptu, sef lucrari Mihaela Munteanu, asistent Cristian Bulat, asistent Paul Guzbeth, studenti Cristina Filos si Anca Pantalon. Proiectul Cartei a fost supus mai intai dezbaterii publice si apoi analizei si aprobarii pe articole in sedintele Senatului UMF Iasi. Carta UMF Iasi a fost transmisa MEdC pentru a verifica respectarea legalitatii. Prin adresa 31037/ 18.04.2006 Directia Generala a Invatamantului Superior si Directia Juridica din MEdC au facut o serie de observatii, care au fost analizate si, in marea lor majoritate, aprobate de catre Senatul Universitatii in sedinta din 22.05.2006. In consecinta textul Cartei UMF Iasi aprobat in 27 februarie a suferit usoare modificari. Prezentul text reprezinta versiunea finala aprobata in sedinta Senatului din 22.05.2006; articolul 45 (1)b a fost modificat – potrivit legii – in sedinta Senatului din 16.06.2007.